recursal/SuperWikiNEXT-32B huggingface dataset:
Ο Κυριάκος Ποντικέας είναι Έλληνας υδατοσφαιριστής.

Καριέρα
-------

Ο Κυριάκος Ποντικέας, γεννήθηκε στην Αθήνα το 1991 και έχει καταγωγή απο τις Θαλάμες, Δυτικής Μάνης. Ξεκίνησε τον αθλητισμό σε μικρή ηλικία δοκιμάζοντας το ενδιαφέρον του στο ποδόσφαιρο και το μπάσκετ. Το 2001, σε ηλικία δέκα ετών γράφεται στην ομάδα πόλο του Ηλυσιακού, όπου παραμένει μέχρι και το 2006. Στο τέλος της αγωνιστικής σεζόν, μεταγράφεται στην ομάδα του Ποσειδώνα Ιλισίων, όπου θα μείνει μέχρι το 2010. Η επόμενη μεταγραφή έρχεται για την ομάδα του Ν.Ο. Χίου για την σεζόν 2010-2011. Την επόμενη χρονιά (2011-2012), μεταγράφεται και μετακομίζει στη Θεσσαλονίκη, για μια αγωνιστική σεζόν στην ομάδα του ΠΑΟΚ. 

Από το 2012 μέχρι το 2017 αγωνίστηκε με το σκουφάκι του Ολυμπιακού Πειραιώς, ενώ στην συνέχεια συνέχισε για τα επόμενα 3 ετη (2017 με 2020) στην ομάδα του Ναυτικού Ομίλου Βουλιαγμένης.

Απο τον Σεπτέμβριο του 2020 αγωνίζεται στην ελβετική ομάδα Carouge.

Με την ομάδα του Ολυμπιακού Πειραιώς έχει κατακτήσει 4 σερί Νταμπλ (Κύπελλο και Πρωτάθλημα Ελλάδος).

Ο Κυριάκος Ποντικέας ξεκίνησε την καριέρα του ως διεθνής αμυντικός από την Εθνική Ομάδα Εφήβων, αργότερα στην ομάδα Νέων Αντρών και πλέον αποτελεί βασικό μέλος της Εθνικής Ομάδας Αντρών, όπου αγωνίζεται με το νούμερο 6. Ιδιαίτερη στιγμή της καριέρας του ειναι η συμμετοχή του στην 31η Ολυμπιάδα του 2016 στο Ρίο της Βραζιλίας. Η Εθνική Ομάδα Πόλο Ανδρών, κατέκτησε την 6η θέση στην κατάταξη.

Διεθνείς συμμετοχές με Εθνικές Ομάδες
-------------------------------------

* ***Εθνική Ομάδα Εφήβων***

* 2007, 2η θέση Πρωτάθλημα Βαλκανιάδας (Σερβία,Βελιγράδι)
* 2008, 4η θέση Ευρωπαϊκό Πρωτάθλημα (Σερβία, Βελιγράδι)
* 2009, 2η θέση Παγκόσμιο Πρωτάθλημα (Κροατία, Σίμπενικ)

* ***Εθνική Ομάδα Νέων Ανδρών***

* 2011, 3η θέση Παγκόσμιο Πρωτάθλημα (Ελλάδα, Βόλος)
* ***Εθνική Ομάδα Ανδρών***
* 2013, 6η θέση Παγκόσμιο Πρωτάθλημα (Ισπανία,Βαρκελώνη)
* 2014, 6η θέση Ευρωπαϊκό Πρωτάθλημα (Ουγγαρία, Βουδαπέστη)
* 2015, 3η θέση Παγκόσμιο Ανδρών (Ρωσία, Καζάν)
* 2016, 4η θέση Ευρωπαϊκό Πρωτάθλημα (Σερβία, Βελιγράδι)
* 2016, 6η θέση Ολυμπιακοί Αγώνες (Ρίο, Βραζιλία)

Τίτλοι
------

Μετά από την βαθμολόγηση της απόδοσης των παιχτών κάθε αγωνιστικής από αθλητικογράφους, έλαβε το έπαθλο '**Rookie of the Year**' της Forthnet για την αγωνιστική σεζόν 2009-2010, στην κατηγορία Ανδρών Α1.

Rookie of the Year

Πηγές
-----

* Το προφίλ του Κυριάκου Ποντικέα στο gavros.gr
* Στον Ολυμπιακό ο Ποντικέας
Το **Μεγάλο νησί της Βραΐλας** (*ρουμανικά : Insula Mare a Brăilei*) είναι νησί του ποταμού Δούναβη στην περιφέρεια της Βραΐλας της Ρουμανίας. Έχει κατά μέσο όρο μήκος 60 χλμ. και πλάτος 20 χλμ, με συνολική έκταση 710 τετραγωνικά χλμ. Οι δύο κλάδοι του ποταμού που χωρίζουν το νησί από την ηπειρωτική χώρα είναι οι Ματσίν και ο Κρεμενέα.

Τα 681,3 τετραγωνικά χλμ (94,6% της έκτασης του νησιού) καταλαμβάνονται από γεωργική εδάφη των οποίων τα 70,84 τετραγωνικά χλμ αρδεύονται και προστατεύονται από φράγμα που έχει μήκος 23,5 χλμ. Στο νησί υπάρχουν δύο οικισμοί η Φρεκατσέι και η Μάρασου η οποία έχει περίπου 5.000 κατοίκους.

Αρχικά η περιοχή ήταν βάλτος μέχρις όταν το κομμουνιστικό καθεστώς το αποστράγγισε έχτισε φράγματα με καταναγκαστικής εργασίας των πολιτικών κρατουμένων και μετέτρεψε το έλος σε γεωργική περιοχή. Υπήρχαν πέντε «στρατόπεδα αναμόρφωσης» στο Γκραντίνα, Λούνκα, Σάλτσια, Στοϊενέστι και Στρίμπα Βέκε. Το έδαφος αποδείχθηκε γόνιμο και ανακηρύχθηκε ως «επιτυχία του κομμουνισμού στη Ρουμανία".

Παραπομπές
----------

1. ↑

Αναφορές
--------

* Ediție Specială, 26 July 2005 (part 1), (part 2)
* Jurnalul Național, 4 August 2005, Bărăganul dintre braţele Dunării

  


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Δούναβης |
| --- |
|  |
| Χώρες | 
* Γερμανία
* Αυστρία
* Σλοβακία
* Ουγγαρία
* Κροατία
* Σερβία
* Βουλγαρία
* Ρουμανία
* Μολδαβία
* Ουκρανία
 | Map indicating the Danube |
|  |
| Πόλεις | 
* Ουλμ
* Ίνγκολστατ
* Ρέγκενσμπουργκ
* Πάσσαου
* Λιντς
* Βιέννη
* Μπρατισλάβα
* Γκιούρ
* Βουδαπέστη
* Νόβι Σαντ
* Βελιγράδι
* Ρούσε
* Βραΐλα
* Γκαλάτσι
* Ιζμαήλ
* Τούλτσεα
 |
|  |
| Παραπόταμοι | 
* Ίλλερ
* Λεχ
* Άλτμυλ
* Νάαμπ
* Ρέγκεν
* Ίζαρ
* Ιν
* Ενς
* Μοράβας
* Βαχ
* Χρον
* Ίπελ
* Σίο
* Δράβος
* Βούκα
* Τίσα
* Σάβος
* Τίμις
* Μεγάλος Μοράβας
* Κάρας
* Τζίου
* Ίσκαρ
* Ολτ
* Όσαμ
* Γιάντρα
* Βέντεα
* Άρτζες
* Ιαλόμιτσα
* Σερέτης
* Προύθος
 |
|  |
| Νησιά | 
* Άντα Καλέ
* Νησί Βαρντίμ
* Νησί του Βούκοβαρ
* Ζίτνι Όστροβ
* Νήσος Κοζλοντούι
* Μεγάλο νησί της Βραΐλας
* Μεγάλο νησί του πολέμου
* Μικρό νησί του πολέμου
* Νήσος Μόχατς
* Μπάλτα Ιαλόμιτσει
* Νήσος Μπελένε
* Νησί της Μαργαρίτας
* Ντόναουϊνζελ
* Οστρόβουλ Μάρε
* Οστρόβουλ Τσιοκανέστι
* Ρίμπαρσκο Όστρβο
* Νήσος Σάρενγκραντ
* Νήσος Τσέπελ
* Σέντεντρε
* Σίγκετκοζ
 |
|  |
| 
* Κατηγορία Κατηγορία
* Commons page Κοινά
 |

 |

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Ευρώπη
 |

 |
*Tragopogon porrifolius*
Το **λαγόχορτο** (επιστ. ονομ.: ***Tragopogon porrifolius*** – ***Τραγοπώγων ο πρασόφυλλος***) είναι μονοετές, διετές ή πολυετές καλλωπιστικό φυτό το οποίο ανήκει στην οικογένεια των Συνθέτων. Το φυτό είναι ιθαγενές στην περιοχή της Μεσογείου αλλά έχει εισαχθεί επιτυχημένα και σε άλλες περιοχές. Τα φύλλα και οι ρίζες του είναι εδώδιμες. Αποκαλείται επίσης «γένια του λαγού», «λαγομούστακα», «λαγονούρι», «σκούλος» και «γένια του τράγου».

Περιγραφή
---------

Το φυτό φτάνει σε ύψος μεταξύ 30-120 εκατοστών και οι ρίζες του είναι λευκές, σαρκώδεις και συνήθως διακλαδίζονται, σχηματίζοντας ριζώματα. Έχει ένα κεντρικό βλαστό, ο οποίος είναι συνήθως χωρίς διακλαδώσεις, που περιέχει ελαφρά πικρό, γαλακτώδη χυμό. Τα φύλλα του είναι ανοιχτοπράσινα, στενόμακρα και λογχοειδή, με βαθιά αυλάκωση στο μέσο. 

Τα άνθη του έχουν διάμετρο περίπου πέντε εκατοστά και περιβάλλονται από οκτώ πράσινα μακρόστενα βράκτια, τα οποία είναι μακρύτερα από τα πέταλα. Έχουν ελαφρώς μωβ χρώμα. Είναι ερμαφρόδιτα και η επικονίαση γίνεται από έντομα. Τα άνθη είναι χαρακτηριστικά διότι ανοίγουν μόνο τις πρωινές ώρες και κλείνουν μετά το μεσημέρι. Ο καρπός είναι αχαίνιο με μήκος τέσσερα εκατοστά και αυλακωτή επιφάνεια το οποίο φέρει μακριές τρίχες (πάππος).

Χρήσεις
-------

Οι βλαστοί και τα φύλλα του τρώγονται βρασμένα μαζί με άλλα χόρτα ως σαλάτα ή χρησιμοποιούνται σε μείγματα για χορτόπιτες. Η γεύση του είναι ελαφρώς πικρή. Η ρίζα τρώγεται και σκέτη. Χρησιμοποιείται επίσης ως διουρητικό και καθαρτικό. Έγχυμά του χορηγείται σε αρθρίτιδες, ρευματισμούς και παθήσεις του δέρματος. Το φυτό καλλιεργείται στην Ευρώπη από τον 15ο και 16ο αιώνα μέχρι σήμερα για τη ρίζα του, ενώ πιθανόν στην Ελλάδα και στην Ιταλία καλλιεργείται από την αρχαιότητα. Καλλιεργείται επίσης στη Χιλή και την Ινδία.

Δείτε επίσης
------------

* Σκορζονέρα

Παραπομπές
----------

1. ↑  *Species Plantarum* 2: 789. 1753. «Name - *Tragopogon* L». *Tropicos*. Σαιντ Λούις: Missouri Botanical Garden. Ανακτήθηκε στις 8 Φεβρουαρίου 2010. Type Specimens: *Tragopogon porrifolius*
2. ↑  Λένα Παλιαρούτη. «Μάζεμα άγριων χόρτων : Το λαγόχορτο». greeceportal.gr. Αρχειοθετήθηκε από το πρωτότυπο στις 4 Μαρτίου 2013. Ανακτήθηκε στις 20 Απριλίου 2013.
3. 1 2 3  «Λαγόχορτο Τραγοπώγων ο πρασόφυλλος Tragopogon porrifolius)». mani.org. Αρχειοθετήθηκε από το πρωτότυπο στις 1 Ιουνίου 2013. Ανακτήθηκε στις 20 Απριλίου 2013.
4. ↑  Peter Hanelt, Richard Büttner (2001). *Mansfeld's Encyclopedia of Agricultural and Horticultural Crops: (Except Ornamentals)*. Springer. σελ. 2067. ISBN 3540410171.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Λαγόχορτο** |
Στην ελληνική μυθολογία, ο **Κτέατος** μαζί με τον δίδυμο αδελφό του Εύρυτο, ονομαζόταν Μολονίδες, προς τιμήν της μητέρας τους Μολιόνης.

Τα δύο αδέλφια, γιοι του Ποσειδώνα, γεννήθηκαν μέσα από ένα αυγό από ασήμι που είχε φορέσει η Μολιόνη. Ενώθηκαν από τη μέση, ή σύμφωνα με άλλη εκδοχή, ήταν όντα ανεξάρτητα μεταξύ τους, αλλά με τεράστια δύναμη.

Οι Μολονίδες συμμετείχαν σε γεγονότα, όπως το κυνήγι του Καλιδώνιου κάπρου, τον πόλεμο εναντίον του Νέστορα της Πύλου ή της άμυνα της Ηλείας, μπροστά από το στρατό που είχε συγκεντρώσει ο Ηρακλής, ταπεινωμένος από τον βασιλιά Αυγεία. Ήταν ακριβώς αυτή η δράση που προκάλεσε την πτώση του Κτεάτου και του αδελφού του, καθώς ο ήρωας, ο οποίος ηττήθηκε στο πεδίο της μάχης, ετοίμασε μια ενέδρα, όπου σκοτώθηκαν ανελέητα μαζί με τους καλύτερους στρατηγούς του Αυγεία.

Η μητέρα σου ανέθεσε σε κάποιον να διευκρινίσει το έγκλημα, και όταν έμαθε ποιος είχε σκοτώσει τα παιδιά τους, ζήτησε εκδίκηση εναντίον του Άργους, του κύριου συμμάχου του Ηρακλή, αλλά μετά από συμφωνία των δύο λαών, δεν τιμωρήθηκε ο θάνατος των Μολονιδών.

Από το γάμο του με τη Θερονίκη, κόρη του βασιλιά Δεξαμενού, είχε ένα γιο, τον Αμφίμαχο ο οποίος έλαβε αργότερα μέρος στον Τρωικό πόλεμο με την εντολή των Μολωνιδών.
Η **Λιββι-Καρελική Βικιπαίδεια** είναι η έκδοση της Βικιπαίδειας στην Λιββι-Καρελική γλώσσα.

Πριν από τη δημιουργία της Λιββι-Καρελικής Βικιπαίδειας υπήρχαν συζητήσεις εάν θα δημιουργηθεί μια κοινή έκδοση της Βικιπαίδειας στα καρελικά ή αν οι τρεις ποικιλίες (επίσημα Καρελικά, Λιββι-Καρελικά και Λουντι-Καρελικά) πρέπει να έχουν ξεχωριστή έκδοση της Βικιπαίδειας. Επειδή όλες αυτές οι γλώσσες είχαν ήδη ξεχωριστή βιβλιογραφία, ξεχωριστά μαθήματα γλώσσας και δικό τους κωδικό ISO, αποφασίστηκε η δημιουργία μιας ξεχωριστής έκδοσης στα Λιββι-Καρελικά.

Οι εμπνευστές της δημιουργίας της Βικιπαίδειας στα Λιββι-Καρελικά (ή Καρελικά του Ολόνετς) ήταν μέλη της "Εταιρείας των φίλων της Καρελικής γλώσσας". Άλλοι που συνέβαλαν στην συγγραφή άρθρων στη γλώσσα ήταν ακτιβιστές, εκπρόσωποι του πανεπιστημίου Γιοενσούου, εκπρόσωποι δημόσιων οργανισμών της δημοκρατίας της Καρελίας, ακτιβιστές της Βικιπαίδειας που συνεισφέρουν σε άλλες γλώσσες της ρωσικής Ομοσπονδίας ή στα ρωσικά. Αυτοί οι χρήστες συνέβαλλαν επίσης στην μετάφραση της διεπαφής του λογισμικού στα Λιββι-Καρελικά.

Η Λιββι-Καρελική Βικιπαίδεια δημιουργήθηκε στον Επωαστήρα στις 19 Ιανουαρίου 2015. Στις 26 Σεπτεμβρίου του 2016, όταν ο αριθμός των άρθρων είχε ήδη ξεπεράσει τα 1.000, η γλωσσική επιτροπή ενέκρινε τη δημιουργία της Λιββι-Καρελικής Βικιπαίδειας και στις 7 Οκτωβρίου ξεκίνησε να λειτουργεί επίσημα, σε δική της σελίδα (olo.wikipedia.org).

Στις 16 Απριλίου 2019 ο αριθμός των άρθρων ξεπέρασε τα 3.000.

Παραπομπές
----------

1. ↑
Ο **Λαδίσλαος** ο *φαλακρός*, ουγγρ. szár László (πριν το 997 - πριν το 1030) από τον Οίκο των Αρπάντ ήταν δούκας της Νίτρα (π. 977-995 ή πριν το 1030).

Βιογραφία
---------

Ήταν γιος τού Μιχαήλ δούκα της Νίτρα και της συζύγου του από τον Οίκο των Κομητοπούλων. Αδελφός τού Μιχαήλ ήταν ο Γκέζα, πατέρας τού Στεφάνου Α΄.

Είναι ο μόνος γνωστός αδελφός τού Βαζούλ, δούκα που εξεγέρθηκε και τυφλώθηκε με διαταγή τού εξαδέλφου τους Στεφάνου Α΄ πρώτου βασιλιά της Ουγγαρίας το 1031/2. Ο Στέφανος Α΄ έγινε άγιος· από τον Βαζούλ κατάγονται όλοι οι επόμενοι βασιλείς της Ουγγαρίας. Μερικοί μεσαιωνικοί χρονικογράφοι, για να κρύψουν ότι οι βασιλείς κατάγονται από κάποιον που τυφλώθηκε από τον άγιο πρώτο βασιλιά, έγραψαν ότι αυτοί κατάγονται από τον Λαδίσλαο τον Φαλακρό.

Ο Γιαν Στάινχυμπελ και άλλοι ιστορικοί της εποχής μας αναφέρουν, ότι ήταν δούκας της Νίτρα, που διαδέχθηκε τον Μιχαήλ ή τον Γκέζα και ήταν υποτελής της Πολωνίας, αλλά αυτό δεν το υποστηρίζουν όλοι οι ερευνητές.

Οικογένεια
----------

Το *Εικονογραφημένο Χρονικό* γράφει, πως η σύζυγός του ήταν από τη Ρουθηνία. Έτσι η ιστορικός Γκυούλα Κριστό θεωρεί, ότι ήταν από τους Ρουρικίδες των Ρως τού Κιέβου και πως πρέπει να λεγόταν Πρεμισλάβα. Σύμφωνα με μερικά Χρονικά της Ουγγαρίας είχε τέκνα τους Λεβέντε, Ανδρέα Α΄ και Μπέλα Α΄. Όμως το *Χρονικό του Ζάγκρεμπ* και ο *Θρύλος τού Αγ. Γεράρδου* διατήρησαν την παράδοση, ότι ο πατέρας αυτών, ήταν πράγματι ο Βαζούλ. Οι Γκυέρφυ και Στάινχυμπελ γράφουν, πως ο Λαδίσλαος είχε γιο τον:

* Μπονούζλο (κατά τον πρώτο ιστορικό) ή Ντομοσλάβ (κατά τον δεύτερο).

Πηγές
-----

* Bartl, Július; Čičaj, Viliam; Kohútova, Mária; Letz, Róbert; Segeš, Vladimír; Škvarna, Dušan (2002). Slovak History: Chronology & Lexicon. Bolchazy-Carducci Publishers, Slovenské Pedegogické Nakladatel'stvo. ISBN 0-86516-444-4.
* Györffy, György (1994). King Saint Stephen of Hungary. Atlantic Research and Publications. ISBN 0-88033-300-6.
* Györffy, György (2000). István király és műve [=King Stephen and his Work] (in Hungarian). Balassi Kiadó.
* Kristó, Gyula; Makk, Ferenc (1996). Az Árpád-ház uralkodói [=Rulers of the House of Árpád] (in Hungarian). I.P.C. Könyvek. ISBN 963-7930-97-3.
* Steinhübel, Ján (2011). "The Duchy of Nitra". In Teich, Mikuláš; Kováč, Dušan; Brown, Martin D. Slovakia in History. Cambridge University Press. pp. 15–29. ISBN 978-0-521-80253-6.
* The Hungarian Illuminated Chronicle: Chronica de Gestis Hungarorum (Edited by Dezső Dercsényi) (1970). Corvina, Taplinger Publishing. ISBN 0-8008-4015-1.

Παραπομπές
----------
Ο **Μαδαί** (ελληνικά: Μήδος), πρόσωπο της Βίβλου τρίτος γιος του Ιάφεθ μικρότερου γιου του Νώε σύμφωνα με τον Ιώσηπο πρόγονος των Μήδων και των Περσών. Οι Πέρσες αναφέρονται σαν **Μαδαί** σύμφωνα και με τις Ασσυριακές πηγές. Σύμφωνα με το βιβλίο των Ιωβηλαίων **(10 : 35 - 36)** ο Μαδαί παντρεύτηκε μια κόρη του αδελφού του πατέρα του Σημ, προτίμησε να παραμείνει ανάμεσα στα αδέλφια της συζύγου του παρά να ακολουθήσει τα δικά του αδέλφια στην Ευρώπη. Μετά από έντονες παρακλήσεις στους κουνιάδους του Ελάμ, Ασσούρ και Αρφαξάδ να τους επιτρέψει να μείνει ανάμεσα τους του παραχώρησαν την περιοχή της Μηδίας. Σε άλλο σημείο του βιβλίου των Ιωβηλαίων αναφέρεται ότι μια κόρη του Μαδαί η Μέλκα παντρεύτηκε τον Καινάν άμεσο πρόγονο του Αβραάμ και του Ιησού, στους Έλληνες ο Μαδαί σχετίζεται με τον Μήδο γιο της Μήδειας.

Πηγές
-----

* Josephus, Antiquities of the Jews, Book I, Chapter 6. Interhack Library
* Johannes Magnus, Historia de omnibus Gothorum Sveonumque regibus, 1554, I, Chapters 4–5, GMC. Cambridge Mass, oclc 27775895

1. ↑  «בְּרֵאשִׁית» (Εβραϊκά της Βίβλου)
Ο "**Λιβύη, Λιβύη, Λιβύη** "( αραβικά : ليبيا ليبيا ليبيا Lībiyā, *Lībiyā, Lībiyā* ), επίσης γνωστός ως "**Ya Beladi»** "(ελληνικά: "Η χώρα μου" ), είναι ο εθνικός ύμνος της Λιβύης από το 2011.

Ιστορία
-------

### Βασίλειο της Λιβύης

Ο ύμνος «Λιβύη, Λιβύη, Λιβύη» συντέθηκε από τον Μοχάμεντ Αμπντέλ Ουαχάμπ το 1951 και ήταν αρχικά ο εθνικός ύμνος του βασιλείου της Λιβύης από την ανεξαρτησία του το 1951 έως το 1969, όταν ο βασιλιάς Ιντρίς ανατράπηκε από ένα ατρόμητο πραξικόπημα υπό την ηγεσία του Μουαμάρ Καντάφι. Οι ίδιοι οι στίχοι γράφτηκαν από τον Αλ Μπασίρ αλ Αρεμπί. 

### Λιβυκή Αραβική Δημοκρατία

Το 1969, ο Μουαμάρ Καντάφι υιοθέτησε το Αιγυπτιακό στρατιωτικό τραγούδι "Allahu Akbar "ως τον εθνικό ύμνο της πρόσφατα ανακηρυχθείσας Λιβύης Αραβικής Δημοκρατίας και αργότερα της Μεγάλης Σοσιαλιστικής Λαϊκής Λιβυκής Αραβικής Τζαμαχιρίας. 

### Εμφύλιος πόλεμος της Λιβύης

Το 2011, ο ύμνος "Λιβύη, Λιβύη, Λιβύη" κηρύχθηκε ως ο νέος εθνικός ύμνος της Λιβύης από το Εθνικό Μεταβατικό Συμβούλιο. Ο ύμνος "Λιβύη, Λιβύη, Λιβύη" έγινε τελικά ο εθνικός ύμνος της Λιβύης για άλλη μια φορά, μετά τον εμφύλιο πόλεμο του Λιβύης και τον θάνατο του Μουαμάρ Καντάφι. Ο στίχος που δοξάζει τον βασιλιά Ιντρίς δεν συγκαταλέγεται στον σημερινό ύμνο.
Ο **Μαδάτ Γκουλιγιέφ** (αζερικά: Mədət Quliyev‎) είναι υπολοχαγός της Υπηρεσίας Κρατικής Ασφάλειας της Δημοκρατίας του Αζερμπαϊτζάν και τοπικός αρχηγός.

Πρώιμη ζωή
----------

Ο Μαδάτ Γκιουλγιέφ γεννήθηκε στις 27 Σεπτεμβρίου 1958 στο Γκαντζά σε μια μορφωμένη οικογένεια. Ο πατέρας του Γκαζαχφάρ Γκιουλγιέφ είναι μηχανικός. Η μητέρα του, Ζανμπάγκ Γκουλιγιέβα, είναι δάσκαλος Αζερικής γλώσσας και λογοτεχνίας. Ξεκίνησε να σπουδάζει στο 1ο γυμνάσιο της Γκαντζά το 1975 και τελείωσε το 8ο σχολείο το 1975. Ο Μαδάτ Γκουλιγιέφ αποφοίτησε από το Κρατικό Ινστιτούτο Φυσικής Κατάρτισης και Αθλητισμού του Αζερμπαϊτζάν το 1980 και από την Αστυνομική Ακαδημία του Υπουργείου Εσωτερικών της Δημοκρατίας του Αζερμπαϊτζάν το 1997. Είναι παντρεμένος και έχει δύο παιδιά.

### Καριέρα

Ο Γκουλιγιέφ εργάζεται σε διάφορους τομείς της κρατικής ασφάλειας εδώ και αρκετά χρόνια. Ήταν κύριο μέλος των Ενόπλων Δυνάμεων του Αζερμπαϊτζάν κατά τα έτη 1980-1982. Ξεκίνησε να υπηρετεί σε οργανισμούς εσωτερικών υποθέσεων από το 1983. Κατά τη διάρκεια των ετών 1992-1994 εργάστηκε ως επικεφαλής της Διεύθυνσης Καταπολέμησης της Τρομοκρατίας και Απάτης. Κατά τη διάρκεια των ετών 1994-1995 εργάστηκε ως επικεφαλής του περιφερειακού τμήματος του οργανισμού καταπολέμησης των οργανωμένων εγκλημάτων του MIA, Γιεβλάχ-Γκαζάχ. Κατά τη διάρκεια των ετών 1995-1996 ήταν Διευθυντής του Τμήματος Καταπολέμησης Οργανωμένων Εγκλημάτων του MIA. Το 1997 αποφοίτησε από την Αστυνομική Ακαδημία της MIA.

Τον Δεκέμβριο του 2015 ο Πρόεδρος του Αζερμπαϊτζάν Ιλχάμ Αλίεφ ίδρυσε δύο υπηρεσίες: την Υπηρεσία Ασφάλειας του Κράτους (ΥΑΚ) και την Υπηρεσία Εξωτερικών Πληροφοριών (ΥΕΠ).

Ο αρχηγός της *Υπηρεσίας Κρατικής Ασφάλειας της Δημοκρατίας του Αζερμπαϊτζάν* είναι ο Μαδάτ Γκουλιγιέφ. Είναι επίσης Προϊστάμενος της Υπηρεσίας Εξωτερικών Πληροφοριών, σύμφωνα με διάταγμα του Προέδρου του Αζερμπαϊτζάν με ημερομηνία 14 Δεκεμβρίου 2015 .

Παραπομπές
----------

1. ↑  «Cabinet of Ministers of the Republic of Azerbaijan | Azərbaycan Respublikasının Nazirlər Kabineti». (Αγγλικά) Ανακτήθηκε στις 31  Ιουλίου 2021.
2. ↑  «NATIONAL HERO OF AZERBAIJAN, LIEUTENANT-GENERAL».
3. ↑  «State of Security Service of The Republic of Azerbaijan».
4. ↑  «Madat Guliyev appointed First Deputy Minister of National Security». Αρχειοθετήθηκε από το πρωτότυπο στις 27 Μαρτίου 2019.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Μαδάτ Γκουλιγιέφ** |

* Azerbaijan – December 2015
* 
* Two New Deputy Defense Ministers Appointed Αρχειοθετήθηκε 2017-09-16 στο Wayback Machine.
* Azerbaijani president appoints new first deputy minister of national security[*νεκρός σύνδεσμος*]
Γενικά
------

Μονοατομικό ιόν ονομάζεται το ιόν που αποτελείται από άτομα μόνο ενός χημικού στοιχείου, αντίθετα με τα πολυατομικά ιόντα, τα οποία αποτελούνται από περισσότερα από ένα διαφορετικά χημικά στοιχεία σε ένα ιόν. Μία πρώτου τύπου ιοντική ουσία (αποτελείται μόνο από ένα κατιόν και ένα ανιόν που συνδέονται με ιοντικούς δεσμούς) περιέχει ένα μέταλλο (κατιόν) που σχηματίζει μόνο ένα είδος ιόντος. Μία δεύτερου τύπου ιοντική ουσία περιέχει ένα μέταλλο που σχηματίζει περισσότερα από ένα είδη ιόντων, όπως τα ιόντα με διαφορετικά φορτία.

Χαρακτηριστικά μονοατομικά ιόντα
--------------------------------

  

### Χαρακτηριστικά κατιόντα πρώτου τύπου

  

Υδρογόνο : H+

Λίθιο : Li+

Νάτριο : Na+

Κάλιο : K+

Καίσιο : Cs+

Βηρύλλιο : Be2+

Μαγνήσιο : Mg2+

Ασβέστιο : Ca2+

Βάριο : Ba2+

Αργίλιο : Al3+

Άργυρος : Ag+

Ψευδάργυρος : Zn2+

  

### Χαρακτηριστικά ανιόντα

  

Υδρογόνο : H-

Φθόριο : F-

Χλώριο : Cl-

Βρώμιο : Br-

Ιώδιο : I-

Οξυγόνο : O2-

Θείο : S2-

Άζωτο : N3-

Φώσφορος : P3-

  

### Χαρακτηριστικά κατιόντα δεύτερου τύπου

  

Σίδηρος (II) : Fe2+

Σίδηρος (III) : Fe3+

Χαλκός (I)  : Cu+

Χαλκός (II)  : Cu2+

Κοβάλτιο (II) : Co2+

Κοβάλτιο (III) : Co3+

Κασσίτερος (II) : Sn2+

Κασσίτερος (IV) : Sn4+

Μόλυβδος (II) : Pb2+

Μόλυβδος (IV) : Pb4+

Υδράργυρος (ΙΙ) : Hg2+

Υδράργυρος (Ι) : Hg22+\*

* Τα ιόντα υδραργύρου (Ι) εμφανίζονται πάντα ενωμένα μαζί για να σχηματίσουν Hg2
**Κοσμική Οδύσσεια** είναι ο τίτλος της πρώτης 40λεπτης παράστασης εικονικής πραγματικότητας του Ευγενιδείου Πλανηταρίου η οποία παρουσιάστηκε για πρώτη φορά το 2003 στον επιφάνειας 950 τ.μ. (όσο δυόμισι γήπεδα του μπάσκετ) θόλο του.

Σύνοψη
------

Επρόκειτο για μια θεαματική επισκόπηση της εξέλιξης των ανθρωπίνων γνώσεων για το Σύμπαν, από την αρχαιότητα μέχρι σήμερα. Μέσα από ένα οπτικοακουστικό πανόραμα παρουσιάζονταν τα μέσα, αλλά και τα αποτελέσματα των ΄αστρονομικών ερευνών για τον πλανήτη που μας φιλοξενεί, το Ηλιακό μας Σύστημα, και τη δομή και την εξέλιξη του Σύμπαντος. Η πρώτη αυτή παράσταση του Νέου Ευγενιδείου Πλανηταρίου αποτελούσε μια παρουσίαση *ψυχαγωγικής επιμόρφωσης* που έχει μείνει αξέχαστη στους θεατές όλων των ηλικιών.

Πηγές
-----

* Κοσμική Οδύσσεια στο νέο Ψηφιακό Πλανητάριο του Ευγενίδειου Ιδρύματος
* Το Νέο Πλανητάριο της Αθήνας Αρχειοθετήθηκε 2016-03-04 στο Wayback Machine.

Εξωτερικοί σύνδεσμοι
--------------------

* **Οδηγός Παράστασης: Κοσμική Οδύσσεια**
* **Trailer Παράστασης: Κοσμική Οδύσσεια**
|  |  |  |
| --- | --- | --- |
| Εξωτερικό και εσωτερικό (θόλος) κτιρίου αποθήκευσης πάγου στο Μέϊμποντ του Ιράν. |  | Εξωτερικό και εσωτερικό (θόλος) κτιρίου αποθήκευσης πάγου στο Μέϊμποντ του Ιράν. |
| Εξωτερικό και εσωτερικό (θόλος) κτιρίου αποθήκευσης πάγου στο Μέϊμποντ του Ιράν. |

Τα **κτίρια αποθήκευσης πάγου** ήταν κτίρια τα οποία πριν την ανακάλυψη του ψυγείου χρησιμοποιούνταν για την αποθήκευση πάγου κατά την διάρκεια του χειμώνα για την χρησιμοποίηση του πάγου κατά την διάρκεια των θερινών μηνών. Μερικά από τα κτίρια αυτά ήταν υπόγειοι θάλαμοι οι οποίοι κατασκευάζονταν δίπλα σε φυσικές πηγές νερού, όπως λίμνες και είχαν διαφόρων ειδών μονώσεις. 

Κατά την διάρκεια του χειμώνα, ο πάγος και χιόνι μεταφέρονταν μέσα στο κτήριο αποθήκευσης πάγου πακεταρισμένο και μονωμένο συχνά με άχυρο ή πριονίδια. Ο πάγος μέσα στο κτίριο αυτό διατηρούνταν σε στερεή μορφή (αρκετές φορές μέχρι τον επόμενο χειμώνα) και χρησιμοποιούνταν ως πάγος τους θερινούς μήνες. Η κύρια λειτουργία του πάγου ήταν να διατηρήσει αλλοιώσιμα είδη τροφίμων τους θερινούς μήνες. Άλλες χρήσεις ήταν η δημιουργία κρύων ποτών, παγωτών και γλυκών.

Στο Ιράν υπάρχουν δείγματα κτηρίων αποθήκευσης πάγου (ονομάζονται στα Περσικά: یخچال - *γιακχάλ*) χτισμένα από λάσπη και τούβλα στις πόλεις μέσα στην έρημο. Συχνά νερό από κανάλια μέσω των συστημάτων ύδρευσης τύπου *κανάτ* έφταναν έξω από τα κτήρια πάγου *γιακχάλ*. Εκεί το χειμώνα δημιουργούταν πάγος ο οποίος αποθηκευόταν μέσα στο κτίριο. Αυτά τα κτίρια θεωρούνται αξιόλογα δείγματα περσικής αρχιτεκτονικής. 

|  |
| --- |
| Παραδείγματα Κτιρίων Πάγου |
| 

|  |
| --- |
| Κτίριο αποθήκευσης πάγου στην πόλη Κερμάν του ΙράνΚτίριο αποθήκευσης πάγου (Περσικά: یخچال - *γιακχάλ*) στην πόλη Κερμάν του Ιράν.
 |
| Κτίριο αποθήκευσης πάγου (Περσικά: یخچال - *γιακχάλ*) στην πόλη Κερμάν του Ιράν.
  |

|  |
| --- |
| Κτίριο αποθήκευσης πάγου στην Φλωρεντία, Ιταλία.Κτίριο αποθήκευσης πάγου (Ιταλικά: ghiacciaia - *γκιατσιάια*) στο πάρκο Μπομπόλι της Φλωρεντίας στην Ιταλία.
 |
| Κτίριο αποθήκευσης πάγου (Ιταλικά: ghiacciaia - *γκιατσιάια*) στο πάρκο Μπομπόλι της Φλωρεντίας στην Ιταλία.
  |

|  |
| --- |
| Κτήριο αποθήκευσης πάγου του 1930 στο χωριό Dwight στο Ιλινόι των ΗΠΑ.Εμπορικό κτίριο αποθήκευσης πάγου του 1930 στο χωριό Dwight στο Ιλινόι των ΗΠΑ.
 |
| Εμπορικό κτίριο αποθήκευσης πάγου του 1930 στο χωριό Dwight στο Ιλινόι των ΗΠΑ.
  |

|  |
| --- |
| Το κτήριο αποθήκευσης πάγου στο κάστρο Έγκλιτον της Σκωτίας.
 |
| Το κτήριο αποθήκευσης πάγου στο κάστρο Έγκλιτον της Σκωτίας.
  |

 |

Δείτε Επίσης
------------

* Κανάτ
* Ανεμόπυργος

Παραπομπές
----------

1. ↑  Wales & Roberts (1852). «Ice houses». *The South-western monthly* **1**: 315.
2. ↑  Andrew Burke, Mark Elliot (2008). *Iran*. Lonely Planet website. σελ. 66. ISBN 978-1-74104-293-1.

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Κτίρια αποθήκευσης πάγου** |
Ο **Κοσμάς** ήταν Βυζαντινός δουξ της Νάπολης την περίοδο 670 - 672 ή 673.

Η μόνη μεσαιωνική ιστορική πηγή που αναφέρει για στον Κοσμά είναι το Χρονικό των Δούκων του Μπενεβέντο, του Σαλέρνο, της Κάπουας και της Νάπολης. Σύμφωνα με αυτό, ο Κοσμάς ανέλαβε εξουσία επί του Δουκάτου της Νάπολης το 670 μετά το θάνατο του Θεοφύλακτου, εκείνη την εποχή, η Νάπολη ήταν μέρος του Βυζαντίου και για έγκριση στο αξίωμα του ο Κοσμάς έπρεπε να λάβει τη συγκατάθεση του αυτοκράτορα Κωνσταντίνου Β΄ όπως κι έγινε.

Τίποτα δεν είναι γνωστό για τη περίοδο της εξουσίας του Κοσμά. Στο Χρονικό των Δούκων του Μπενεβέντο, του Σαλέρνο, της Κάπουα και της Νάπολης, αναφέρεται εσφαλμένα ότι ο Κοσμάς κυβέρνησε το Δουκάτο της Νάπολης για έντεκα χρόνια. Στην πραγματικότητα, πέθανε ήδη το 672 ή το 673. Ο διάδοχός του ήταν ο Ανδρέας Α΄ .

Παραπομπές
----------

1. 1 2  Schipa M. Il Mezzogiorno d’Italia anteriormente alla monarchia, Bari, Gius. Laterza & Figli, 1923, page 27
2. 1 2  Cappelli A. Cronologia, cronografia e calendario perpetuo, Milano, 1998, page 469, isbn=978-8-8203-2502-2

Πηγές
-----

* Capasso B. Monumenta ad Neapolitani ducatus historiam pertinentia, Napoli, Francisi Giannini, 1881, page 325
* «Хроника герцогов Беневента, Салерно, Капуи и Неаполя». Восточная литература. Ανακτήθηκε στις 16 Οκτωβρίου 2018.
Ο **Κόκης Ρωσσίδης** ήταν Κύπριος ποδοσφαιριστής. Αγωνιζόταν στην θέση του κεντρικού μέσου. Αγωνίστηκε στον ΑΠΟΕΛ την περίοδο 1934-1947, αποτελώντας έναν από τους βασικότερους συντελεστές των επιτυχιών της ομάδας. Με τον ΑΠΟΕΛ κατέκτησε 5 πρωταθλήματα και 2 κύπελλα. 

Επιπλεόν, συμμετείχε στη Μεικτή Κύπρου (πρόδρομος της Εθνικής Κύπρου) η οποία συστάθηκε το 1936 και έδωσε δύο φιλικούς αγώνες. Ο πρώτος αγώνας ήταν με αντίπαλο την Εθνική Ελλάδας στις 10 Μαΐου 1936 στο στάδιο της Λεωφόρου Αλεξάνδρας και ο δεύτερος ήταν με αντίπαλο τον Παναθηναϊκό στις 12 Μαΐου 1936 στο ίδιο στάδιο.

Τίτλοι
------

* Πρωτάθλημα Κύπρου: (5): 1935-36,1936-37, 1937-38, 1938-39, 1939-40
* Κύπελλο Κύπρου (2): 1937, 1941

Παραπομπές
----------

1. 1 2  Μελετίου 2011, σελ. 80
2. ↑  «Από τη μεικτή στην Εθνική Κύπρου» (PDF). Χαραυγή. 15 Οκτωβρίου 2018. σελ. 14. Αρχειοθετήθηκε από το πρωτότυπο (PDF) στις 16 Οκτωβρίου 2018. Ανακτήθηκε στις 16 Οκτωβρίου 2018.

Βιβλιογραφία
------------

* Μελετίου, Γιώργος (2011). *Κυπριακό ποδόσφαιρο 1900-1960*. Λευκωσία: Power Publishing. σελ. 80. ISBN 978-9963-688-87-6.
Ο **Κόρεϊ Μπριούερ**, γεννημένος στις 2 Ιανουαρίου 1975 στο δυτικό Μέμφις του Αρκάνσας, είναι πρώην επαγγελματίας καλαθοσφαιριστής. Έχει ύψος 1,88 μέτρα και αγωνιζόταν στη θέση του point guard.

Καριέρα
-------

Ο Μπριούερ έπαιξε μπάσκετ στο λύκειο της γενέτειρας του και στην συνέχεια φοίτησε στο κολέγιο Ναβάρο Τζούνιορ την σεζόν 1994-95, στο κολέγιο Καρλ Άλμπερτ την σεζόν 1995-96 και το πανεπιστήμιο της Οκλαχόμα από το 1996 ως το 1998. Το 1997, αγωνίστηκε στο παγκόσμιο πρωτάθλημα U-22 με την ομάδα των ΗΠΑ, κερδίζοντας το χρυσό μετάλλιο.

Στην συνέχεια, υπέγραψε στους Γκραντ Ράπιντς Χουπς για το CBA, ενώ το καλοκαίρι του 1999 αγωνίστηκε στο USBL με τους Νιου Τζέρσεϊ Σόρκατς. Το 1999-00, φόρεσε την φανέλα των Νιου Μέξικο Σλαμ για την μια από τις δύο χρονιές που υπήρξε το IBL και το καλοκαίρι του 2000 έπαιξε και πάλι στο USBL με τους Πενσυλβάνια Βάλεϊντογκς.

Την σεζόν 2000-01, αγωνίστηκε στην Ιταλία με την ομάδα της Φίλα Μπιέλα για την Α2 Ιταλίας και μετακόμισε στην Ισπανία το καλοκαίρι του 2001, υπογράφοντας στην Κάχα Σαν Φερνάντο, με την φανέλα της οποίας αναδείχθηκε πρώτος σε εύστοχα τρίποντα στο ισπανικό πρωτάθλημα. Την επόμενη διετία, αγωνίστηκε στην Εστουδιάντες, πριν επιστρέψει στην Ιταλία το 2004-05 φορώντας την φανέλα της Βίρτους Μπολόνια.

Την σεζόν 2005-2006, υπέγραψε στον Άρη Θεσσαλονίκης, με τον οποίο αγωνίστηκε σε 21 αγώνες του ελληνικού πρωταθλήματος πετυχαίνοντας 224 πόντους (μ.ο. 10,7), ενώ έπαιξε σε 13 αγώνες του ULEB Cup, βοηθώντας τους "κίτρινους" να φθάσουν στον τελικό της διοργάνωσης, με μέσους όρους 18,4 πόντων, 3,0 ριμπάουντ και 2,4 ασίστ.

Επόμενοι σταθμοί της καριέρας του υπήρξαν η βελγική Σπιρού Σαρλερουά, η κροατική ΚΚ Ζάνταρ, με την οποία κατέκτησε το τοπικό πρωτάθλημα, και η λετονική ΑΣΚ Ρίγα, πριν επιστρέψει στην Εστουδιάντες το 2008-09. Μετά από ένα σύντομο πέρασμα από την τουρκική Πινάρ Καρσίγιακα, έκλεισε την καριέρα του στην ισπανική Λέιδα Μπάσκετ, το 2010-11.

Παραπομπές
----------

1. ↑  OU SIGNS FOUR BASKETBALL STANDOUTS TO LETTERS OF INTENT
2. ↑  Corey L. Brewer Player Profile, Oklahoma, NCAA Stats
3. ↑  El Caja San Fernando ficha al base Corey Brewer
4. ↑  El Estudiantes decide prescindir de Corey Brewer
5. ↑  Corey Brewer :: Virtuspedia
6. ↑  Corey Brewer, a gusto en el Aris
7. ↑  PROXIMUS SPIROU CHARLEROI basketball team
8. ↑  Corey Brewer, KK Zadar - Interviews - Welcome to Eurocup
9. ↑  The Hoop Corey Brewer Might Leave Riga[*νεκρός σύνδεσμος*]
10. ↑  «MMT Estudiantes corta a Cummings y ficha a Corey Brewer cuatro años después». Αρχειοθετήθηκε από το πρωτότυπο στις 25 Μαρτίου 2016. Ανακτήθηκε στις 17 Φεβρουαρίου 2016.
11. ↑  Corey Brewer firma per il Pinar Karsiyaka - Sportando
12. ↑  «El Lleida Bàsquet ficha a Corey Brewer y Alhji Mohammed». Αρχειοθετήθηκε από το πρωτότυπο στις 25 Μαρτίου 2016. Ανακτήθηκε στις 17 Φεβρουαρίου 2016.

Πηγές
-----

* BREWER, COREY - Welcome to EUROLEAGUE BASKETBALL
* Corey Brewer Basketball Player Profile
**Κόκκινη Εβδομάδα του 1914**, ή (κατά την καθαρεύουσα της εποχής), **Ερυθρά Εβδομάς**, ονομάζεται στην πολιτική ιστορία της Ιταλίας, αλλά και στον παγκόσμιο ταξικό αγώνα γενικότερα, η εβδομάδα των αιματηρών απεργιακών κινητοποιήσεων και ταραχών που συνέβησαν τον Ιούνιο του 1914 και συγκλόνισαν όλη την Ιταλία με κίνδυνο γενικής εργατικής επανάστασης.

Ιστορικό
--------

Συγκεκριμένα, αργά το απόγευμα στις 7 Ιουνίου του 1914 περίπου 70 αστυνομικοί στην προσπάθειά τους να αποτρέψουν την διαδήλωση περίπου 200 εργατών, στο κέντρο της πόλης της Αγκόνας, τελικά συνεπλάκησαν κάνοντας χρήση όπλων, φονεύοντας τρεις διαδηλωτές. Το τότε Σοσιαλιστικό Κόμμα της Ιταλίας (Παρτίτο Σοσιαλίστο Ιταλιάνο - PSI), παρακινούμενο από τον νεαρό τότε αρχισυντάκτη Μουσολίνι της εφημερίδας του κόμματος "Αβάντι !", ("Avanti !" = "Εμπρός !"), διέταξε την γενική απεργία σ΄ όλη την Ιταλία.  

Τα γεγονότα που ακολούθησαν ήταν δραματικά. Η αντίδραση υπήρξε τόσο βίαιη και άμεση που ούτε οι ηγέτες των συνδικαλιστών αλλά ούτε και οι Αρχές μπόρεσαν να προλάβουν τα γεγονότα που είχαν ξεφύγει από τον έλεγχό τους. Πρώτη περιοχή που κήρυξε γενική απεργία ήταν η Ρωμανία, κατ΄ εξοχή "ανατρεπτική" περιοχή της Ιταλίας καθώς και η περιοχή της Αιμιλίας.  
 
Το πρωί της 10ης Ιουνίου οι απεργοί στη πόλη Φαμπριάνο, που αποτελεί επαρχία της Αγκόνας, ανακήρυξαν αβασίλευτη δημοκρατία υψώνοντας και τραγουδώντας την Μπαντιέρα Ρόσα (= κόκκινη σημαία), ενώ στη περιοχή της Μαρκίας και της Απουλίας, στην Α. και ΝΑ. Ιταλία, αντίστοιχα, η απεργία υπήρξε περιορισμένη. Ιδιαίτερες μαχητικές διαδηλώσεις σημειώθηκαν από Β. προς Ν. στις πόλεις Τορίνο, Γένουα, Μιλάνο, Βενετία, Φλωρεντία, Ρώμη, Νάπολη, Μπάρι καθώς και στο Παλέρμο.

Τελικά με την εμπλοκή και την παρουσία των κυβερνητικών στρατευμάτων σε πολλές των περιπτώσεων αυτών, οι εκδηλώσεις διακόπηκαν μετά και από την παρέμβαση των συνδικαλιστών ηγετών. Έτσι το πρωί της 11ης Ιουνίου η αναταραχή πλέον είχε παύσει σε όλη την χώρα.

Η αποτυχία της κινητοποίσης της Κόκκινης Εβδομάδας (Settimana Rossa) έπεισε τον Μουσολίνι για την ανεπάρκεια του σοσιαλισμού ως επαναστατικής ιδεολογίας. Θεώρησε ότι ο σοσιαλισμός είχε γίνει πυλώνας του υπάρχοντος συστήματος και ότι το Σοσιαλιστικό Κόμμα με τα συνδικάτα του ήταν υπεύθυνα για την αποτυχία της Κόκκινης Εβδομάδας.

Σημείωση
--------

Δύο εβδομάδες αργότερα, στις 28 Ιουνίου (1914), δολοφονήθηκε ο Αρχιδούκας και διάδοχος Φραγκίσκος Φερδινάνδος της Αυστρίας, αδελφός του Αυτοκράτορα Φραγκίσκου Ιωσήφ,, στο Σεράγιεβο, που έγινε η αφορμή της έκρηξης του Α' Π.Π.. Το συμβάν αυτό επισκίασε τον αντίκτυπο των γεγονότων της Κόκκινης Εβδομάδας αποσπώντας την προσοχή γενικά από τον συνεχώς αυξανόμενο ταξικό αγώνα που συνέβαινε στην Ιταλία που μέσα στην επόμενη εικοσαετία τον καπηλεύτηκε έντεχνα ο ιταλικός υπερεθνικισμός - φασισμός.

Παραπομπές
----------

1. ↑  Zeev Sternhell et al. The Birth of Fascist Ideology: From Cultural Rebellion to Political Revolution. Princeton University Press, 1994, σ. 212.

Πηγές
-----

* *Ιστορία του 20ου Αιώνος*, τόμ. 6, Εκδ. ΠΑΡΝΕΛ - Χρυσός Τύπος - Αθήναι 1974, τομ. 1ος, σελ 362
Συντεταγμένες: 40°26′N 29°31′E﻿ / ﻿40.43°N 29.52°E﻿ / 40.43; 29.52

Η λίμνη Ιζνίκ από το διάστημα
Η **Λίμνη Ιζνίκ** ή **λίμνη Νίκαιας** (τούρκικα: İznik Gölü) είναι λίμνη στην επαρχία Μπούρσας, στην Τουρκία. Καταλαμβάνει έκταση περίπου 32 χλμ μήκος και 10 χλμ πλάτος με μέγιστο βάθος περίπου 80 μ. Με έκταση 298 τετραγωνικά χιλιόμετρα είναι η πέμπτη μεγαλύτερη στη Τουρκία. Η πόλη Ιζνίκ (ιστορικά γνωστή ως Νίκαια Βιθυνίας) κείται στο ανατολικό άκρο της.

Ιστορία
-------

Η λίμνη Ιζνίκ, όπως φαίνεται από την πόλη Ιζνίκ
Στην ελληνική μυθολογία, κατά τη διάρκεια του τρωικού πολέμου την περιοχή γύρω από τη λίμνη κατείχαν οι Φρύγες, οι οποίοι έστειλαν στρατεύματα προς βοήθεια του βασιλέα Πριάμου, υπό τους Φόρκυ και Ασκάνιο.
Στην αρχαιότητα ονομαζόταν Ασκανία λίμνη.
Το 1920 η περιοχή ήταν γνωστή για την παραγωγή ρυζιού

Παραπομπές
----------

1. ↑  Στράβων, *βιβλίο ιβ΄*, [...] Φόρκυς αὖ Φρύγας ἦγε καὶ Ἀσκάνιος θεοειδὴς [...]
2. ↑  Prothero, G.W. (1920). *Anatolia*. London: H.M. Stationery Office.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Λίμνη Ιζνίκ** |
Το **Κόμμα Δημοκρατικής Προόδου** ( σερβικά: Партија демократског прогреса РС / Partija demokratskog progresa RS‎ ) είναι ένα Σερβικό πολιτικό κόμμα στη Βοσνία και Ερζεγοβίνη. 

Το Κόμμα Δημοκρατικής Προόδου, στην πολιτική του διακήρυξη για τις επόμενες δύο δεκαετίες, δήλωσε ότι προάγει μία ανοιχτή, δίκαιη, πλούσια και απελευθερωμένη Σερβική Δημοκρατία και μία μακροχρόνια δέσμευση στην ειρήνη, το διάλογο και την ανεκτικότητα στη Βοσνία και Ερζεγοβίνη και γενικότερα στα Βαλκάνια. Στο πολιτικό του πρόγραμμα προτείνει σύγχρονα εκπαιδευτικά συστήματα, τεχνολογική ανάπτυξη της χώρας, και οικονομικές μεταρρυθμίσεις. 

Το κόμμα είναι μέλος παρατηρητής του Ευρωπαϊκού Λαϊκού Κόμματος και της Διεθνούς Δημοκρατικής Ένωσης.

Ιστορία
-------

Το Κόμμα Δημοκρατικής Προόδου ιδρύθηκε στη Μπάνια Λούκα την 26η Σεπτεμβρίου 1999. Πρώτος πρόεδρος του κόμματος εξελέγη ο Μλάντεν Ίβανιτς.

Παραπομπές
----------

1. 1 2  Nordsieck, Wolfram (2018). «Bosnia-Herzegovina». *Parties and Elections in Europe*. Ανακτήθηκε στις 11 Οκτωβρίου 2018.
2. ↑  Bakke, Elisabeth (18 Φεβρουαρίου 2010). «Party Systems since 1989». Στο: Ramet, Sabrina P. *Central and Southeast European Politics since 1989*. Cambridge University Press. σελ. 79.
3. ↑  Glas Javnosti (Serbian)
Ο **Κορράδος Β΄** ο *νεότερος* (γερμ.: *Conrad II der jüngere*, 1003 - 20 Ιουλίου 1039) από τον Οίκο των Σαλίων ήταν δούκας της Καρινθίας και μάργραβος της Βερόνας (1035-1039).

Βιογραφία
---------

Ήταν ο πρωτότοκος γιος του Κορράδου Α΄ δούκα της Καρινθίας και της Ματθίλδης των Κορραδιδών, κόρης του Χέρμαν Β΄ δούκα της Σουαβίας. 

Το 1011 απεβίωσε ο πατέρας του και ο Κορράδος Β΄ ήταν μόλις 8 ετών. Έτσι ο Ερρίκος Β΄ της Γερμανίας έδωσε το δουκάτο στον Αντάλμπερο των Έππσταϊν. Πάντως διαδέχθηκε τον πατέρα του στις παρόχθιες περιοχές (gau) του Βορμς, Σπάυερ, Νάχεν. 

Με τη βοήθεια του εξαδέλφου του Κορράδου του *πρεσβύτερου* νίκησε τον Αρνούλφο στη μάχη κοντά στο Ολυμ το 1019. Ο Ερρίκος Β΄ απεβίωσε το 1024 και εξελέγη ο Κορράδος ο *πρεσβύτερος* ως Κορράδος Β΄ της Γερμανίας. Ο Κορράδος Β΄ ο *νεότερος* ήταν επίσης υποψήφιος, αλλά αποχώρησε για χάρη του εξαδέλφου του. 

Το 1035 ο Αντάλμπερο εξεγέρθηκε εναντίον του Κορράδου Β΄ του πρεσβύτερου· για τιμωρία στερήθηκε του δουκάτου του το οποίο δόθηκε στον Κορράδο Β΄ τον νεότερο. Αυτός το 1036-37 συνόδευσε τον βασιλιά της Γερμανίας στην εκστρατεία του στην Ιταλία. Απεβίωσε το 1039 και τάφηκε στον καθεδρικό της Βορμς, δίπλα στους γονείς του. Δεν είχε γνήσια τέκνα και κληρονόμος του ήταν ο γιος του Κορράδου Β΄ του πρεσβύτερου, ο Ερρίκος Γ΄.

Οικογένεια
----------

Δεν αναφέρεται γάμος για τον Κορράδο Β΄ τον νεότερο. Το 1056 εμφανίζεται ένας γιος του Κούνο (Κορράδος) να πωλεί το Μπρούχζαλ στον Ερρίκο Δ΄ της Γερμανίας.

Παραπομπές
----------

1. 1 2 3  Charles Cawley: «Medieval Lands». (Αγγλικά) *Charles Cawley, "Medieval Lands", 2006-2020*.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 81301570
* GND: 137058624

 |

 |
Η **Κωνσταντίνα Κατσαΐτη** (γεννήθηκε στις 17 Μαΐου 1980) είναι Ελληνίδα προπονήτρια και πρώην ποδοσφαιρίστρια. Αγωνιζόταν ως αμυντικός και μέσος. Αγωνιζόταν για την γυναικεία εθνική ομάδα ποδοσφαίρου της Ελλάδας από το 1994 έως το 2014 συμπληρώνοντας 90 διεθνείς συμμετοχές και 14 γκόλ , με κορυφαία συμμετοχή στους Ολυμπιακούς Αγώνες της Αθήνας, το 2004. Αγωνίστηκε ως ποδοσφαιρίστρια στους συλλόγους της Α.Ε. Αίγινας (Α εθνική κατηγορία ) , ΑΡΗ ΘΕΣΣΑΛΟΝΙΚΗΣ (Α΄ Εθνική κατηγορία ) , ΑΕ ΟΔΥΣΣΕΑ ΓΛΥΦΑΔΑΣ (Α΄ Εθνική κατηγορία). 

Κάτοχος τριών πρωταθλημάτων Ελλάδας το (2003-2004-2005) με την ομάδα της ΑΕ ΑΙΓΙΝΑΣ και 12 συμμετοχές στο UEFA Women's Champions League με 8 γκολ. UEFA WOMENS CUP 2003-2004 group B2. UEFA WOMENS CUP 2004-2005 group A8  , UEFA WOMENS CUP 2005-2006 group A9 

Κορυφαία συλλογική επιτυχία η πρόκριση στις 16 καλύτερες ομάδες της Ευρώπης το 2005 με την ομάδα της ΑΕ ΑΙΓΙΝΑΣ στο UEFA Women's Champions League στον όμιλο Β2  βρίσκοντας αντιπάλους την **Arsenal LFC** , την **Djurgården/Älvsjö** και την **Athletic Bilbao Ladies**  **.**

Από το 2018 αγωνίζεται με τα χρώματα της Εθνικής ομάδας ποδοσφαιρου γυναικών Ενόπλων Δυνάμεων , Σωμάτων Ασφαλείας (CISM) κατακτώντας την 3η θέση στο Πανευρωπαϊκό Πρωτάθλημα το 2018. 

Ως προπονήτρια , κάτοχος διπλώματος UEFA B , διετέλεσε στην ομάδα της ΑΕ ΓΛΥΦΑΔΑΣ (Α΄Εθνική κατηγορία ) για τις χρονιές 2014 - 2015 ,2017-2020 , στην ομάδα των Αβαντίδων Χαλκίδας το 2021 (Α΄εθνική κατηγορία ) .

Παραπομπές
----------

1. ↑  (πολλαπλές γλώσσες) *FBref.com*. 47b041f2.
2. ↑  «Olympic Women's Football Tournaments Athens 2004 – Squad List: Greece (GRE)». FIFA. Αρχειοθετήθηκε από το πρωτότυπο στις 2015-09-06.. Ανακτήθηκε στις 2 October 2015.
3. ↑  «wikipedia». Αρχειοθετήθηκε από το πρωτότυπο στις 6 Σεπτεμβρίου 2015. Ανακτήθηκε στις 2 Ιανουαρίου 2022.
4. ↑  «ΒΙΚΙΠΑΙΔΙΑ».
5. ↑  «Πρωτάθλημα Ελλάδας ποδοσφαίρου γυναικών». *Βικιπαίδεια*. 2022-08-02. .
6. ↑  «UEFA Women's Champions League» (στα αγγλικά). *Wikipedia*. 2022-10-12. .
7. ↑  «2003–04 UEFA Women's Cup» (στα αγγλικά). *Wikipedia*. 2022-07-07. .
8. ↑  «2004–05 UEFA Women's Cup» (στα αγγλικά). *Wikipedia*. 2021-08-21. .
9. ↑  «2005–06 UEFA Women's Cup» (στα αγγλικά). *Wikipedia*. 2022-07-28. .
10. ↑  «2004–05 UEFA Women's Cup» (στα αγγλικά). *Wikipedia*. 2021-08-21. .
11. ↑  «Arsenal W.F.C.» (στα αγγλικά). *Wikipedia*. 2022-10-04. .
12. ↑  «Djurgårdens IF Fotboll (women)» (στα αγγλικά). *Wikipedia*. 2022-10-03. .
13. ↑  «Athletic Club (women)» (στα αγγλικά). *Wikipedia*. 2022-09-25. .

Εξωτερικοί σύνδεσμοι
--------------------

* (Αγγλικά) Κωνσταντίνα Κατσαΐτη – Επιδόσεις στις διοργανώσεις της FIFA
Ο υποστράτηγος **Κωνσταντίνος Νικολαΐδης** υπήρξε αγωνιστής της Ελληνικής επανάστασης.

Βιογραφικά στοιχεία
-------------------

Γεννήθηκε στην Κωνσταντινούπολη στις 18 Φεβρουαρίου 1802. Ο πατέρας του ήταν έμπορος και μόλις εκ θαύματος σώθηκε από τις σφαγές που επακολούθησαν μετά τον απαγχονισμό του Γρηγορίου του Ε'. Κατέφυγε στην Οδησσό της Ρωσίας, αφού προηγουμένως φρόντισε να φυγαδεύσει για το ίδιο μέρος και τα παιδιά του, Κωνσταντίνο, Ιωάννη και Αλέξανδρο με ένα καράβι από την Κεφαλλονιά. 

Ο Κωνσταντίνος στην Οδησσό μπήκε σε ρωσικό σχολείο και παρέμεινε εκεί σπουδάζοντας μέχρι το 1822. Έμαθε άριστα τα Γαλλικά και κατά τα άλλα ήταν πολύ καλός μαθητής, αλλά καιγόταν από την επιθυμία να γυρίσει στην πατρίδα του. Μια μέρα το έσκασε από την σχολή και μπήκε σε καράβι που τον έβγαλε στο Ναύπλιο το 1824. Εκεί κατατάχτηκε ως εθελοντής στον τακτικό στρατό και τοποθετήθηκε στον Α' λόχο υπό τις διαταγές του φιλέλληνα Γερμανού Δουζουρδουί. 

Συμμετείχε σε όλες τις μάχες του τακτικού στρατού και πήρε προαγωγή μέχρι τον βαθμό του λοχαγού. 

Μετά από την επανάσταση έμεινε στον στρατό και εξακολούθησε να υπηρετεί πιστά την πατρίδα του και ανερχόμενος μέχρι τον βαθμό του υποστράτηγου. 

Τιμήθηκε με το παράσημο των Ανώτατων Ταξιαρχών.

Απεβίωσε στις 8 Μαρτίου 1890.

Πηγές
-----

* Ιωάννης Αρσένης (1891). *Ποικίλη Στοά: Εθνικό Ημερολόγιο 1891*. Αθήνα: Εκ του Τυπογραφείου των Καταστημάτων Ανέστη Κωνσταντινίδου. Αρχειοθετήθηκε από το πρωτότυπο στις 7 Φεβρουαρίου 2009. Ανακτήθηκε στις 6 Ιουνίου 2010.
Ο **κύφωνας** (αρχ. κύφων) είναι το κυρτό ξύλο που περνιέται στο αυχένα των ζώων όταν αυτά είναι, όπως λέγεται, στο ζευγά και κυρίως στα βόδια.

Ειδικότερα όμως ο κύφωνας ήταν, στην αρχαιότητα, μέσο βασανισμού κατά των αιχμαλώτων, των κατάδικων και των δούλων (Ξενοφών «Ελληνικά» ΙΙΙ 3,11, Ησύχιος και Φώτιος).

Το όργανο αυτό ήταν ένα πλέγμα από κυρτά ξύλα, έτσι ώστε να κρατά από τον αυχένα τον τιμωρούμενο σκυφτό και ακίνητο. Παραστατική εικόνα της χρήσης αυτού του οργάνου παρέχει αγγείο που βρίσκεται στο Μουσείο του Λούβρου, όπου δύο αιχμάλωτοι αλυσοδεμένοι φέρονται με τις κεφαλές περασμένες μέσα σε ανοίγματα του οργάνου, ο ένας σκυφτός και ο άλλος σε ύπτια θέση.

Τον κύφωνα χρησιμοποιούσαν οι αρχαίοι κυρίως στις μαστιγώσεις και η δε έκθεση με το όργανο αυτό λεγόταν «κυφωνισμός».

Σήμερα ο κύφωνας χρησιμοποιείται μόνο σε κτηνοτροφικές μονάδες βοοειδών και σε κτηνιατρικές εργασίες.
Για άλλες χρήσεις, δείτε: Μικρόμετρο (αποσαφήνιση).

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **μικρόμετρο**  |

Ένας κόκκος σκόνης διαστάσεων ενός μικρόμετρου, πάνω στο κεφάλι μιας καρφίτσας
Το **μικρόμετρο** αποτελεί μονάδα μήκους ίση με το εκατομμυριοστό του μέτρου. Λέγεται και **μικρόν**. Διεθνή σύμβολά του είναι τα **μm** και **μ**. Στην ελληνική αποδίδεται και ως χιλιοστό του χιλιοστού ή χιλοστομέτρου.

1 μm = 1 μ = 1/1000 mm = 10-6 m

Μια απ' τις χρήσεις του είναι στη βιολογία, για τη μέτρηση του μεγέθους κυρίως ιών, την περιγραφή του μεγέθους των ινίδιων χρωματίνης στους ευκαρυωτικούς οργανισμούς και άλλων μικροβίων με τη χρήση μικροσκοπίου.
Ο **Μανώλης Αχιλλέως** ήταν Έλληνας καλαθοσφαιριστής, ο οποίος αγωνιζόταν στην ομάδα του Άρη και κατέκτησε το πρωτάθλημα Ελλάδος του 1930.

Καριέρα
-------

Ο Αχιλλέως κατέκτησε με την ομάδα του Άρη το πρώτο πρωτάθλημα Θεσσαλονίκης το οποίο διοργανώθηκε το 1926, ενώ το Νοέμβριο του 1926 ολοκληρώθηκε το τοπικό πρωτάθλημα της σεζόν 1926-27, όπου μετά από τρεις νίκες και μία ήττα, οι "κίτρινοι" αναδείχθηκαν και πάλι πρωταθλητές Θεσσαλονίκης.

Την επόμενη χρονιά, ο Άρης κατέκτησε για τρίτη συνεχόμενη σεζόν τον τίτλο με οκτώ νίκες σε ισάριθμους αγώνες. Στην συνέχεια, αγωνίστηκε στην τελική φάση του πανελλήνιου πρωταθλήματος, όπου μετά την ήττα του στον ημιτελικό από τον Ηρακλή, κατέλαβε την τρίτη θέση.

Το 1928-29, ο Άρης κατέκτησε και πάλι αήττητος το πρωτάθλημα Θεσσαλονίκης, και μετά την ήττα του από τον Πανελλήνιο με 29-27 κατέκτησε την δεύτερη θέση του πανελλήνιου πρωταθλήματος.

Το 1929-30, ο Άρης κατέκτησε και πάλι αήττητος το τοπικό πρωτάθλημα, οδηγούμενος για τρίτη συνεχόμενη χρονιά στην τελική φάση του πρωταθλήματος Ελλάδος, όπου κατέκτησε τον τίτλο για πρώτη φορά στην ιστορία του.

Την επόμενη χρονιά, οι "κίτρινοι" γνώρισαν τις πρώτες ήττες τους μετά το 1927 και κατέλαβαν την τρίτη θέση του πρωταθλήματος Θεσσαλονίκης.

Ο Αχιλλέως αποτέλεσε σταθερό κομμάτι της ομάδας του, μέχρι το 1931 όταν και ξεκίνησε η παρακμή του τμήματος του συλλόγου, η οποία οδήγησε στην αναστολή της λειτουργίας του από το 1936 μέχρι το 1939.

Παραπομπές
----------

1. ↑  Εφημερίδα Μακεδονία, 29/11/1926, Σελίδα: 3
2. ↑  Εφημερίδα Μακεδονία, 12/3/1928, Σελίδα: 3
3. ↑  Εφημερίδα Μακεδονία, 22/4/1928, Σελίδα: 2
4. ↑  Εφημερίδα Μακεδονία, 11/3/1929, Σελίδα: 3
5. ↑  Εφημερίδα Μακεδονία, 8/5/1929, Σελίδα: 5
6. ↑  Εφημερίδα Μακεδονία, 31/3/1930, Σελίδα: 3
7. ↑  Εφημερίδα Μακεδονία, 23/4/1930, Σελίδα: 3
8. ↑  Εφημερίδα Μακεδονία, 22/5/1931, Σελίδα: 5

Πηγές
-----

|  |  |
| --- | --- |
| εικονίδιο Καλαθοσφαίριση | Πύλη Καλαθοσφαίριση |

* *"Η ιστορία του Άρη • Τόμος 2: Μπάσκετ (1922-2000)"*, Κωνσταντίνος Ίντος, έκδοση *συνδέσμου οπαδών «SUPER-3»* (εκτύπ. TYPOFFSET), Θεσσαλονίκη 2004
* 1930: Το 1ο πρωτάθλημα του ΑΡΗ στο μπάσκετ | aris.re[*νεκρός σύνδεσμος*]

|  |  |  |  |
| --- | --- | --- | --- |
| 

| π • σ • ε
Άρης — Πρωταθλητής Ελλάδος μπάσκετ 1929-30 |
| --- |
|  |
| 
Μανώλης Αχιλλέως  · Δανιήλ Δανελιάν  · Παναγιώτης Δημούδης  · Παναγιώτης Ιασωνίδης  · Πάτρικ Μπενλιάν  · Φώτης Ζωγράφος  · Καρατζάς  · Παπαφωτίου |

 |
Οι **ομάδες μικροφυκών** που σχηματίζουν κύστεις είναι οι εξής: κυανοβακτήρια (Blue-Green Algae / Cyanobacteria), δινομαστιγωτά (Dinophyta), χλωροφύκη (Green Algae), ευγληνοειδή (Euglenophyta), κρυπτομονάδες (Cryptophyta) .

Οι κύστεις ή ακινέτια (όπως αναφέρονται στα κυανοβακτήρια) είναι εξειδικευμένα αγενή κύτταρα σε λανθάνουσα κατάσταση που αναπτύσσονται από ενεργώς αυξανόμενα κύτταρα μετά από συσσώρευση προϊόντων αφομοίωσης και ελάττωση των θυλακοειδών. Υπάρχουν και διαπαυσιακές κύστεις (όπως αναφέρονται στα δινομαστιγωτά) όπου προκύπτουν από εγγενή κύτταρα. Η μορφολογία τους είναι χαρακτηριστική για τα διάφορα είδη ή γένη. Γενικά, κατά το σχηματισμό των κύστεων, τα κύτταρα διευρύνονται, μεγεθύνονται, συσσωρεύουν αποταμιευτικές ουσίες, αναπτύσσουν παχιά κυτταρικά τοιχώματα και αναστέλλουν τον ενεργό μεταβολισμό τους. Σε κάποιες ομάδες φυκών η δημιουργία των κύστεων συνεπάγεται απώλεια μαστιγίου. Αυτή η αύξηση της κυτταρικής πυκνότητας συμβάλλει στην ταχεία απόθεση των κυττάρων στα ιζήματα, όπου οι κύστεις μπορούν να διατηρηθούν μέχρις ότου οι συνθήκες θα επιτρέψουν την βλάστησή τους ή να διαχειμάσουν.

Οι κύστεις επιτρέπουν την επιβίωση των μικροφυκών που τις σχηματίζουν σε αντίξοες συνθήκες, όπως τις χειμερινές συνθήκες, και τη συνέχιση της αύξησης αυτών με τη βελτίωση των συνθηκών. Μπορούν να παραμείνουν σε αυτή την κατάσταση για πολύ καιρό.

Το περιβαλλοντικό ερέθισμα μεταξύ των διαφόρων ομάδων μικροφυκών που επάγει το σχηματισμό κύστεων ποικίλλει και μπορεί να αφορά τα θρεπτικά άλατα, την ακτινοβολία, τη φωτοπερίοδο ή τη θερμοκρασία. Σε ορισμένες περιπτώσεις, συγκεκριμένες βακτηριακές συνεργιστικές «ενώσεις» φαίνεται να προωθούν τον σχηματισμό κύστεων .

Σε ορισμένα κυανοβακτήρια η παραγωγή ακινετίων (κύστεων) πιθανόν προωθείται από χαμηλά επίπεδα κυτταρικού φωσφόρου, ενώ η θερμοκρασία είναι πιθανώς σημαντικότερη σε άλλες περιπτώσεις. Στα δινομαστιγωτά οι διαπαυσιακές κύστεις σχηματίζονται κατά την εγγενή αναπαραγωγή τους που πραγματοποιείται φυσιολογικά σε έναν ετήσιο κύκλο. Στα χλωροφυκή οι κύστεις δεν είναι βέβαιο αν είναι αποτέλεσμα εγγενούς αναπαραγωγής όπως στα δινομαστιγωτά. Στα ευγληνοειδή, η παραγωγή κύστεων προκαλείται από χαμηλά επίπεδα θρεπτικών, ξηρασία, πολύ υψηλή ένταση φωτός ή από χαμηλούς λόγους αζώτου προς φώσφορο στο περιβάλλον ενώ στις κρυπτομονάδες φαίνεται ότι προωθείται από υψηλά επίπεδα φωτός σε συνδυασμό με ανεπάρκεια αζώτου .

Παραπομπές
----------

1. 1 2 3 4  Graham, Linda E. (2011). *Φύκη*. Αθήνα: Κωσταράκη. ISBN 978-960-87655-9-7.
Ο **Κωνσταντίνος Αιλιανός** (1943) είναι Έλληνας πρέσβης ε.τ.

Βιογραφία
---------

Γεννήθηκε στην Αθήνα το 1943 και σπούδασε Νομικά στο Πανεπιστήμιο Αθηνών απ΄ όπου και κατέστει διδάκτωρ της Διπλωματικής Ιστορίας. Το 1966 εισήλθε στο Υπουργείο Εξωτερικών ως διπλωματικός ακόλουθος απ΄ όπου και τερμάτισε τη σταδιοδρομία του το 2005. Έχει υπηρετήσει σε πολλές πρεσβείες και ως Πρέσβης στη Πολωνία, Ινδία και Γερμανία. Τον Απρίλιο του 1999 ανέλαβε Γενικός Γραμματέας του Υπουργείου Εξωτερικών. Τον Μάρτιο του 2000 διορίστηκε Γενικός Γραμματέας στη Προεδρία της Δημοκρατίας μέχρι τη λήξη της θητείας του Κ. Στεφανόπουλου (2005).

Τέλος τον Απρίλιο του 2006 διορίστηκε Γενικός Γραμματέας στο Υπουργείο Δημόσιας Τάξης.

Υπήρξε καθηγητής στην Εθνική Σχολή Δημόσιας Διοίκησης και διπλωματικός σύμβουλος της Σχολής Εθνικής Αμύνης (1981-1983).

Έχει τιμηθεί με τον "Μεγαλόσταυρο του Φοίνικα" καθώς και με άλλες ξένες διακρίσεις.

Είναι έγγαμος, έχει δύο τέκνα, ομιλεί Γαλλικά, Αγγλικά και Γερμανικά και είναι μόνιμος κάτοικος Αθηνών.